Ինքնասպանների Ջոկատ. Սպանեք Արդարության լիգային

**«Ինքնասպանների ջոկատ․ Սպանեք Արդարության լիգային»** () 2024 թվականին հրատարակված արկածային-մարտական խաղ, որը ստեղծել է Rocksteady Studios ստուդիան և հրապարակել Warner Bros ընկերությունը։ Հիմնված լինելով DC Comics-ի «Ինքնասպանների ջոկատ» թիմի վրա, այս խաղը հանդիսանում է *Batman: Arkham* շարքի սպին-օֆը և *Batman: Arkham Knight* (2015) խաղի շարունակությունն է։ Խաղի սյուժեն ծավալվում է *Arkham Knight*-ի իրադարձություններից հինգ տարի անց․ Ամանդա Ուոլերը իր կողմից հավաքագրված հանցագործների թիմին ուղարկում է Մետրոպոլիս քաղաք, որպեսզի նրանք կանգնեցնեն այլմոլորակային ներխուժող Բրեյնիակին և վերացնեն Արդարության լիգայի անդամներին, որոնք հայտնվել են նրա ազդեցության տակ։

Խաղի մասին առաջին անգամ հայտարարվել է 2020 թվականի օգոստոսին, իսկ թողարկումը նախապես նախատեսված էր 2022-ին, սակայն այն բազմիցս անգամ հետաձգվել է տարբեր պատճառներով։ Խաղի վաղ հասանելի տարբերակը թողարկվել է 2024 թվականի հունվարի 29-ին։

*«Սպանեք Արդարության լիգային»* խաղը թողարկվել է PlayStation 5, Windows և Xbox հարթակների համար 2024 թվականի փետրվարի 2-ին։ Խաղը ստացել է հակասական արձագանքներ քննադատների կողմից․ գովաբանվել են սյուժեն և խաղային մեխանիկան, սակայն քննադատվել են կրկնվող բաղադրիչները և սյուժեն։ Խաղը չկարողացավ բավարարել Warner Bros. Games-ի վաճառքի ակնկալիքները։

## Թողարկում
2022 թվականի մարտի 23-ին Rocksteady-ն հայտարարեց, որ *Suicide Squad: Kill the Justice League* խաղի թողարկումը, որը նախապես նախատեսված էր 2022 թվականին, հետաձգվել է մինչև 2023 թվականի սկիզբ։ The Game Awards 2022-ի ժամանակ հայտարարվել է, որ խաղը կթողարկվի մայիսի 26-ին, ինչպես նաև հայտարարվեց, որ Բեթմենը հայտնվելու է խաղում, որին ձայնավորել է Քևին Քոնրոյը։ Սա Քոնրոյի վերջին ելույթն էր կերպարի համար։ Քոնրոյը մահացել է 2022 թվականի նոյեմբերի 10-ին ։

2023 թվականի փետրվարի 23-ին PlayStation State of Play-ի ընթացքում Rocksteady-ն հաստատեց, որ խաղն ամբողջությամբ կպահանջի ինտերնետային կապ, և թողարկումից հետո նախատեսվում է նոր սյուժետային հավելումներ, ներառյալ նոր խաղացվող կերպարներ, առաքելություններ և զենքեր։ 2023 թվականի դեկտեմբերի 8-ին Rocksteady-ն հայտարարեց, որ խաղի թողարկումից հետո կավելացվի նաև առցանց խաղի ռեժիմ։

2023 թվականի ապրիլի 13-ին Rocksteady-ն հայտարարեց, որ խաղը կրկին հետաձգվել է մինչև 2024 թվականի փետրվարի 2-ը։ Epic Games Store-ի տարբերակը հետաձգվեց մինչև 2024 թվականի մարտի 5, ապա կրկին՝ մինչև մարտի 26՝ անհայտ պատճառներով։

2024 թվականի հունվարի 29-ին թողարկվեց խաղի վաղ հասանելի տարբերակը *deluxe edition*-ի սեփականատերերի համար PlayStation 5 և Xbox Series X/S հարթակների վրա։ Նույն օրը սերվերները մի քանի ժամով փակվեցին խոչընդոտների վերացման նպատակով, որոնց պատճառով խաղացողները կարողանում էին միանգամից ավարտել խաղի սյուժեն։

Թողարկումից հետո խաղում նախատեսվում է ավելացնել նոր խաղացվող կերպարներ։ Առաջինը՝ Ջոկերի այլընտրանքային աշխարհի տարբերակը, հայտնվեց 2024 թվականի մարտի 28-ին։ Warner Bros. Games-ը հայտարարեց, որ ավարտին կհասցվի խաղի չորս սեզոններից բաղկացած պլանը։ Rocksteady-ն կշարունակի աջակցել խաղին առնվազն առաջին տարում։ Երկրորդ սեզոնի մասին, որը ներառում է Տիկին Ֆրիզի կերպարը, հայտարարվեց 2024 թվականի հուլիսի 3-ին և նախատեսվում էր թողարկել այն հուլիսի 11-ին, բայց հետաձգվեց մինչև հուլիսի 25։ Երրորդ սեզոնի մասին, որը ներառում էր Դեդշոթի դուստր Lawless կերպարին, հայտարարվեց 2024 թվականի սեպտեմբերի 26-ին և թողարկվեց հոկտեմբերի 1-ին։ 4-րդ սեզոնի մասին, որը ներառում է Դեստրոուկ կերպարին և առցանցից անկախ ռեժիմը, հայտարարվեց 2024 թվականի դեկտեմբերի 6-ին և թողարկվեց դեկտեմբերի 10-ին։

## Կոմիքս
*«Ինքնասպանների ջոկատ․ Սպանեք Արկխամի Հոգեբուժարանը»* () կոմիքսը նախապես նախատեսված էր թողարկել 2023 թվականի մայիսի 30-ին՝ խաղի նախատեսված թողարկման օրվանից չորս օր անց, սակայն հետաձգվեց մինչև 2023 թվականի հոկտեմբեր, ապա կրկին՝ մինչև 2024 թվականի փետրվարի 6։ Կոմիքսի սյուժեն տեղի է ունենում *Arkham Knight*-ի և *Suicide Squad: Kill The Justice League*-ի իրադարձությունների միջև՝ բացահայտելով այն, թե ինչպես է Ամանդա Ուոլերը ստանձնել Արկխամի հոգեբուժարանի վերահսկողությունը և հավաքագրել *Task Force X* թիմը՝ Արդարության լիգայի ոչնչացման նպատակով։

## Ծանոթագրություններ